Łiechtenstein Prinsipà de'l Łiechtenstein Fürstentum Liechtenstein El Łiechtenstein, ufisialmente el ze un stato independente picenin de l'Eoropa. El confina co l'Àustria a nord-est e co ła Svìsara a sud e òvest. El ze el cuarto microstato eoropèo dopo Vatican, Prinsipà de Mònaco, San Marin e el cuinto microstato de'l mondo se se conta ła Repùblega de Nauru in Oseania. El Łiechtenstein el ga el Prìnsipe che'l conpartise el poder esecutivo co'l goerno e chel łejislativo co'l Landtag. La Costitusion de'l Liechtentein ła ze el documento pì inportante de ła łeje de'l Prinsipà e ła gà par i comuni el dirito de secesion. El Łiechtenstein el ze divizo in 11 comuni . Ła capitałe de'l Łiechtenstein ła ze Vaduz, indove ghe ze donca el Castel de'l Prìnsipe, el Parlamento , el Tribunal e'l Goerno. Ła sità co pi abitanti ła ze Schaan. El Łiechtenstein el ga un tratato de union doganałe e econòmega co ła Svìsara e donca el dòpara i Franchi Svìsari come moneda e se pol pasar łibaramente in Svìsara sensa controłi. El Łiechtenstein el ga invese na frontiera co l'Àustria e donca anca co l'altra union pì granda: l'Union Eoropèa .